Heinrich Christian Schnoor

**Heinrich Christian Schnoor** (Lübeck, ± 1760 - Breslau, nei 1828) wie in Dútsk komponist fan lieten. De meldij fan it Frysk folksliet "De Alde Friezen" is ûntliend oan *Vom hoh'n Olymp* fan Schnoor út 1790.

## Biografy
De gegevens fan Heinrich Christian Schnoor syn libben binne net wis. De *Allgemeine Deutsche Biographie* fernijt syn bertedatum yn 1760, wylst syn bekende data fan ynskriuwing as studint yn de rjochten oan Dútske universiteiten suggerearje dat er om 1766 hinne berne waard. Hy wie in soan fan de distriktsbestjoerder yn Rethwisch (Stormarn), *Kammerrat* Jakob Schnoor. Al yn 1790, yn syn stúdzjetiid oan de Friedrich Universiteit yn Halle, soe er in "âld-studint" west hawwe. Tsjin de eftergrûn fan syn earste ynskriuwing oan de Christian Albrechts Universiteit te Kiel op 28 oktober 1782, is dat in begryplike ferklearring.

Nei syn stúdzjes yn Kiel soe er, foardat er nei Halle ta kaam, de Universiteit fan Göttingen en de Universiteit fan Jena besocht hawwe. Nei syn ferbliuw yn Erlangen skreau er him op 9 maaie 1793 yn oan de Universiteit fan Leipzig.

Hy beëinige syn stúdzjes nei alle wierskyn sûnder diploma en wie ynearsten in pear moanne sekretaris fan in Prins fan Saksen-Coburg. Fan 1796 ôf wenne er yn Hamburch en letter yn it oanbuorjende Altona. Op 20 desimber 1802 boaske er yn Lübeck-Genin oan Johanna Caroline Schmidt, doe sikretaresse, de dochter fan in prusyske rekkenmaster út Prignitz yn Brandenburch. 
Dêrnei krige er in baan by in keapman yn Greetsiel yn East-Fryslân. Fan Greetsiel ôf is syn spoar as swalker ynearsten ferlern. It iennige dat bekend is, is dat de Hamburchske plysje op syk wie nei de fermiste Schnoor om him in dokumint út Rostock stjoere te kinnen. Yn oktober 1828 kaam er as ferearme dichter út Frankryk werom nei Hamburch en frege âld-stúdzjegenoaten út syn tiid yn Halle om it nedige jild om syn tocht nei Breslau fuortsette te kinnen, dêr 't er in betrekking as taallearaar besette woe.

Eduard Maria Oettinger (sjoernalist en skriuwer) berjochte yn syn *Moniteur des Dates* oer it ferstjerren fan Schnoor yn Breslau, sûnder de datum fan ferstjerren te neamen.

## Wurk
* *Musikalisches Blumensträußchen für Kenner und Liebhaber*, Hamburg (tusken 1789 en 1794)
* *Freimaurerlieder, in Musik gesetzt*, Hamburg 1796
* *Lieder, dem traulichen Zirkel gewidmet*, Hamburg 1796
* *Der Einweihung des neuen Saals zu Doberan: am 11. Julius 1802.* (gedicht) / gewidmet von H. C. Schnoor. Rostock: Adler, [1802]
* *Lied der Weihe: dem allerdurchlauchtigsten regierenden Großherzog zu Mecklenburg-Schwerin, Friedrich Franz allerunterthänigst dargereicht*, Friedrich Hermann Nestler, Hamburg 1815
* *Musikalisches Blumensträuschen für das schöne Geschlecht*, Bremen 
* *Aufruf zur Freude, ein Rundgesang für frohe Gesellschaften. Worte in Musik von H. Ch. Schnoor*, Hamburg 
* *Musikalisches Bouquet für Damen, enthaltend mehrere ausgewählte Lieder nebst anderen gefälligen Compositionen*

### Vom hoh'n Olymp
:1. *Vom hoh'n Olymp herab ward uns die Freude,*
:*Drum, traute Brüder, trotz dem blassen Neide*,
:*Der unsre Jugendfreuden stört!*
:*Feierlich schalle der Jubelgesang*
:*Schwärmender Bruder beim Becherklang!* 
 
:2. *Versenkt ins Meer der jugendlichen Wonne*
:*Lacht uns der Freuden hohe Zahl,*
:*Bis einst am späten Abend uns die Sonne*
:*Nicht mehr entzückt mit ihrem Strahl.*
: *Feierlich schalle der Jubelgesang*
:*Schwärmender Brüder beim Becherklang!*  

:3. *So lang es Gott gefällt, ihr lieben Brüder,*
:*Woll'n wir uns dieses Lebens freu'n*
:*Und, fällt der Vorhang einst dann uns hernieder,*
:*Vergnügt uns zu den Vätern reih'n.*
:*Feierlich schalle der Jubelgesang*
:*Schwärmender Bruder beim Becherklang!*  

:4. *Herr Bruder, trink aufs Wohlsein deiner Schönen,*
:*Die deiner Jugend Traum belebt!*
:*Laß ihr zu Ehr' ein flottes Hoch ertönen,*
:*Daß ihr's durch jede Nerve bebt.*
:*Feierlich schalle der Jubelgesang*
:*Schwärmender Bruder beim Becherklang!*  

:5. *Ist einer unsrer Brüder dann geschieden,*
:*Vom blassen Tod gefordert ab,*
:*So weinen wir und wünschen Ruh und Frieden*
:*In unsres Bruders kühles Grab.*
:*Weinet und wünschet Ruhe hinab*
:*In unsres Bruders kühles Grab.*

## Literatuer
* : *Vom hoh'n Olymp herab ...* yn: *Intonas - Von studentischen Texten und Weisen*, Wenen 1992, s. 59 - 67
* : *Vom hoh'n Olymp herab ward uns Freude* yn: *Einst und Jetzt*, bân 32 (1987), s. 221 - 235